
Előterjesztés száma: 163/2026.

ELŐTERJESZTÉS

a Képviselő-testület

2026. október 29-én tartandó rendes ülésére

	Előterjesztés tárgya:
	Rendeletalkotás Képviselő-testület és szervei szervezeti és működési szabályzatáról

	Előterjesztő:
	Merkwart Krisztián 
polgármester
	

	Törvényességért felelős
	Zámodics Péter
 jegyző
	

	Készítette:
	Zámodics Péter
jegyző
	

	Szakmai szempontból ellenőrizte:
	Dr. Nagy Boglárka
jegyzői irodavezető 
	

	Pénzügyi, gazdasági szempontból ellenőrizte:
	Mihályi András
gazdasági vezető 
	

	Jogi, törvényességi szempontból ellenőrizte:
	Dr. Komlós Csaba
törvényességi referens
	

	Tárgyalja:
	PVB

	Egyeztetve, tájékoztatva:
	

	Javasolt meghívott:
	

	A rendeletalkotási javaslat elfogadásához szükséges szavazattöbbség:
	a.) egyszerű szavazattöbbség
b.) minősített szavazattöbbség

	Az előterjesztés zárt kezelését kérjük
	a.) igen 
b.) nem




Tisztelt Képviselő-testület!

I. Előzmények:

Magyarország helyi önkormányzatairól szóló törvény (továbbiakban: Mötv.) 43. § (3) bekezdése rögzíti, hogy a Képviselő-testület alakuló vagy az azt követő ülésén megalkotja, vagy felülvizsgálja a szervezeti és működési szabályzatáról szóló rendeletét. 2024. június 9-én megtörténtek a helyi önkormányzati választások, melynek következtében az alakuló ülésen, majd a 2025. május 29-én tartott ülésén az Mötv. rendelkezéseinek megfelelően új SZMSZ-t alkotott a Képviselő-testület. Az azóta eltelt időszakban történt változások – különös figyelemmel az Mötv. 2026. évi változásaira – indokolttá tették az SZMSZ felülvizsgálatát.

II. A döntéshez szükséges információk, tájékoztatások:

Az európai uniós forrásokhoz való hozzáférés érdekében szükséges egyes törvények módosításáról szóló 2026. évi XVIII. törvény módosította az Mötv. önkormányzati képviselők jogaira és kötelezettségeire vonatkozó rendelkezéseket: 

„Mötv. 33. § (1) Az e törvényben meghatározott kötelezettségeit megszegő önkormányzati képviselő megállapított tiszteletdíját, természetbeni juttatását a képviselő-testület – a szervezeti és működési szabályzatában meghatározottak alapján – legfeljebb tizenkét havi időtartamra csökkentheti, megvonhatja (az e § alkalmazásában a továbbiakban: vagyoni szankció). Ismételt kötelezettségszegés esetén a csökkentés vagy a megvonás újra megállapítható.

(2) A képviselő-testület köteles a szervezeti és működési szabályzatában rendelkezni az (1) bekezdés szerinti azon vagyoni szankcióról, amelyet akkor kell alkalmazni, ha az európai uniós költségvetési források felhasználásának ellenőrzéséről szóló törvény szerinti vagyonnyilatkozati feladatkörével összefüggésben eljáró Integritás Hatóság a képviselő vagyonnyilatkozat-tételi kötelezettségével összefüggésben – a képviselő méltatlanságát meg nem alapozó – kizárólag adminisztratív jellegű, ugyanakkor csekély vagy elhanyagolható jelentőséget meghaladó hiányosságot tárt fel”.

Jelen előterjesztés keretében, a fenti jogszabályalkotási kötelezettség teljesítése érdekében, a KT SZMSZ módosítására teszek javaslatot. 
A módosítás lényege, hogy amennyiben az Integritás Hatóság a képviselő vagyonnyilatkozat-tételi kötelezettségével összefüggésben – a képviselő méltatlanságát meg nem alapozó – kizárólag adminisztratív jellegű, ugyanakkor csekély vagy elhanyagolható jelentőséget meghaladó hiányosságot tárt fel, a képviselő tiszteletdíját egy hónap időtartamra meg lehessen vonni. A további javaslatok technikai jellegű módosításokat jelentenek csupán.

Fentiek alapján az 1. sz. mellékletben csatolt rendelettervezetet terjesztjük a Tisztelt Képviselő-testület elé.

III. Rendeletalkotási javaslat

A Képviselő-testület megalkotja a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és az ezzel összefüggő egyes önkormányzati rendeletek módosításáról szóló 12/2025. (V. 30.) önkormányzati rendelet módosításról szóló  …./2026. (...) önkormányzati rendeletet.


Jogszabályi hivatkozás:
· Magyarország helyi önkormányzatairól szóló 2011. évi CLXXXIX. törvény
· A jogalkotásról szóló 2010. évi CXXX. törvény
· 61/2009 (XII. 14.) IRM rendelet a jogszabályszerkesztésről

Az előterjesztés melléklete: 
1. sz. melléklet - a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és az ezzel összefüggő egyes önkormányzati rendeletek módosításáról szóló 12/2025. (V. 30.) önkormányzati rendelet módosításról szóló …/2026. (…) önkormányzati rendelet-tervezet, indokolás, hatásvizsgálati lap

